KEiiNO til VG-Lista-showet i Oslo – tror på magisk opplevelse
– Jeg har mange drømmer, og det å få synge på Rådhusplassen har alltid vært en av dem, sprudler Alexandra Rotan (22) på telefon til VG. – Nå får jeg gjøre det med to av mine aller beste venner, og det er helt supert, legger hun til.Tom Hugo gleder seg også vilt til å opptre på Rådhusplassen. – Det var jo de norske folkestemmene som ga oss billetten til den internasjonale MGP-finalen, og å få lov til å underholde på Norges største folkefest, er en stor drøm som går i oppfyllelse. Vi tror det kommer til å bli en magisk opplevelse med all-joik som skal høres i hele hovedstaden, sier han. Hvem KEiiNO skal dele VG-lista-scenen med, blir klart i nærmeste fremtid. Om kort tid skal det også kunngjøres hvem som blir programledere for den direktesendte gratiskonserten i Oslo. Norges offisielle hitliste siden 1958, VG-Lista, fylte 60 år i fjor. I år er det 21 år siden det aller første VG-Lista-showet ble arrangert utendørs i Oslo. Sammen med Tom Hugo (40) og Fred Buljo (31) sang Rotan seg til en femteplass i Eurovision Song Contest i Tel Aviv lørdag. Trioen fikk flest publikumsstemmer av alle. Siden har det bare gått oppover for de norske artistene, som ikke hadde opptrådt sammen før de kastet seg ut i MGP-eventyret med «Spirit In The Sky». I Norge troner trioen øverst både på iTunes og Spotify. De siste par dagene har de også stormet hitlistene i en rekke andre land. Mandag debuterer de på 139. plass på Spotifys globale daglige topp 200-liste. KEiiNO gruser svenske John Lundvik (36), som debuterer på 164. plass med sin ESC-låt «Too Late For Love». og sånt gir mersmak. Derfor har Tom Hugo, Alexandra Rotan og Fred Buljo bestemt å gi ut album sammen. – Vi har reist rundt Europa for å møte folket. Lørdag fikk vi bekreftelsen på at vi hadde lyktes, sier en fornøyd Rotan. Fått med deg? KEiiNO kritiske til juryordningen Rotan innrømmer at det er med litt blandede følelser hun nå er tilbake i moderlandet. – Vi har jo vært med på en helt vanvittig opplevelse. Det er både litt trist og deilig. Vi har levd i en boble siden januar og jobbet så hardt og intenst for å nå ut. Men samtidig er det godt å komme hjem til familie, kjæreste og venner nå, sier 22-åringen. Hugo opplyser at han er tilbake i Berlin, hvor han har sin base, og at han der koordinerer den videre Europa-promoteringen av KEiiNO. VG har ikke lyktes i å komme i kontakt med Buljo.
KEiiNO er det første trekkplasteret til VG – Listashowet på Rådhusplassen i hovedstaden fredag 21. juni.